### Resumé

Vejle Kommune har anmodet om lokalplanen. Lokalplanområdet ligger ved Hovertoften mellem [adresse] og [adresse]. Arealet er udlagt til boligområde i Byplanvedtægt nr. 801. Arealet henligger ubebygget i dag med en del ung beplantning og få ældre træer. Mellem Høgsholtvej og [adresse] ligger en skolesti, der afgrænser lokalplanområdet mod øst.
Lokalplanen skal muliggøre opførelse af ca. 40 seniorvenlige almene boliger samt en daginstitution.

### Sagsfremstilling

![Figur 1: Kort over lokalplanområdet](data:image/jpeg;base64...)

*Figur 1: Kort over lokalplanområdet*

#### **Planens historik**

Lokalplanområdet blev den 8. november 2023 reserveret af byrådet til en ny daginstitution og boliger.

Teknisk Udvalg besluttede på mødet 18. juni 2024, pkt. nr. 131, at igangsætte udarbejdelse af lokalplan nr. 1423 og tillæg nr. 52.

#### **Lokalplanens indhold**

Lokalplanområdet er ca. 2,8 ha og ligger på [adresse] mellem [adresse], Richard Krogh og [adresse]. Lokalplanområdet er omkranset af et ældre parcelhuskvarter og det nyere parcelhuskvarter Jon Jepsen. Umiddelbart vest for Hovertoften ligger en tidligere boldbane samt en spidsbelastningscentral til [adresse]. Lokalplanområdet afgrænses mod øst af en skolesti, der snor sig op ad bakken fra [adresse] til [adresse], der ligger umiddelbart syd for området. Der er vejadgang til lokalplanområdet fra [adresse] ved nr. 27 og 28.
Lokalplanområdet er skrånende fra syd ned til [adresse] mod nord. I den østligste del af lokalplanområdet er landskabet særlig dramatisk.

Lokalplanen har bestemmelser om bygningernes arkitektur. Boligernes og daginstitutionens placering er fastlagt i byggefelter, og det er beskrevet hvorledes bygningerne skal placeres ind i landskabet. Lokalplanen har ligeledes bestemmelser for bygningernes udseende. Lokalplanen viser også eksempler på materialevalg og facade udtryk. Desuden fastlægges det, at børnehaven skal have 'et poetisk hegn' som ved daginstitutionen ved Ny Rosborg.

De ubebyggede arealer indrettes således, at de fremstår mest plejede og styrede tæt ved bygninger, vej, sti og parkeringspladser, og de øvrige arealer kan fremstå beplantede og med højt græs, der plejes med årligt høslæt. Størstedelen af den eksisterende beplantning udenfor byggefelter og vejareal bevares. Der er udarbejdet en beplantningsplan, som er en del af lokalplanen.

Det er Vejle Kommune, der har igangsat lokalplanen. Dels for at muliggøre opførelse af en daginstitution, men også for at skabe flere seniorvenlige almene boliger. Boligerne opføres som rækkehuse og etageboliger, der placeres ned ad det skrånende terræn, som det også kendes fra [adresse]. Boligerne og daginstitutionen har en samlet vejadgang med parkering omkring vejen.

![Figur 2: Illustreret bebyggelsesplan med boliger og daginstitution](data:image/jpeg;base64...)

*Figur 2: Illustreret bebyggelsesplan med boliger og daginstitution*

**Baggrund for boligerne og daginstitutionen**
Borgerne i Vejle Kommune værdsætter deres lokalområder højt, og mange udtrykker et ønske om at blive i deres nærområde, selv når de søger mindre boliger. Dette er klart reflekteret i en undersøgelse, der blev foretaget i forbindelse med udarbejdelsen af boligpolitikken. I visse byer og bydele, herunder særligt i bydelen [adresse], opleves der en mangel på attraktive lejeboliger, især for ældre borgere og enlige. Størstedelen af boligerne på Uhrhøj består af parcelhuse, og der er et begrænset udbud af mindre boligtyper såsom rækkehuse og seniorvenlige boliger sammenlignet med andre bydele.

For at sikre attraktive boliger og styrke vores bydele, blev dette et centralt tema i boligpolitikken. Politikken understreger vigtigheden af en balanceret kommune, hvor kommunen agerer som en aktiv deltager i at understøtte udviklingen i områder med særlige behov. Derfor er der igangsat initiativer for at sikre tilgængeligheden af seniorvenlige boliger på [adresse], hvilket vil muliggøre, at flere ældre borgere kan blive i deres nærområde. Dette vil også potentielt frigøre parcelhuse til nye familier.

På [adresse] opleves desuden et markant pres på daginstitutionerne, som i øjeblikket er fuldt udnyttede. Dette har medført, at flere børn må benytte institutioner andre steder i Vejle. Netop derfor er der også afsat 1 million kr. i budget 2024-2025 til projektering af en ny daginstitution på [adresse].

#### **Kommuneplantillæg**

I forbindelse med udarbejdelse af lokalplanen udarbejdes et tillæg til kommuneplanen. Tillægget skal ændre områdets anvendelse fra rekreativt areal til boligområde med mulighed for tæt-lav boliger, etageboliger og en daginstitution.
De rekreative rammer 1.4.R.2 og 1.4.R.5 indskrænkes. Boligrammen 1.4.B.8 udvides således at den dækker hele lokalplanområdet. Der ændres ikke på de rekreative rammers indhold. Boligrammen ændres således, at den giver mulighed for etageboliger og rækkehuse i tre etager.

**Vurdering af afledte konsekvenser**
Der er ikke udarbejdet en helhedsvurdering af lokalplanens afledte konsekvenser, da planen giver mulighed for boliger, der er særligt tiltænkt seniorer. Lokalplanen skal netop muliggøre opførelse af en daginstitution, som skal imødekomme de kapacitetsudfordringer der er på daginstitutionsområdet på Urhøj. Skolens kapacitetsudfordringer forventes ikke at forværres med denne type boliger. Det forventes ikke at lokalplanen har afledte konsekvenser i forhold til veje, stier og kollektiv trafik, men dette afklares endeligt under lokalplanprocessen.

**Miljøvurdering**
Forslag til lokalplan nr. 1423 og tillæg nr. 52 er screenet jævnfør miljøvurderingsloven. På baggrund af screeningen er det forvaltningens vurdering, at planen ikke vil medføre væsentlig påvirkning af miljøet, og der udarbejdes derfor ikke en miljøvurdering.

**Høringsperiode**
Jævnfør planloven skal høringsperioden for en lokalplan vurderes fra sag til sag i forhold til at tillade rimelig tid til inddragelse af offentligheden. Udgangspunktet er en minimumsfrist på fire uger, dog to uger for mindre lokalplaner, og otte uger for lokalplaner med tillæg med anvendelsesændringer eller nyudlæg.

Høringsperioden for lokalplanen og tillægget fastsættes til otte uger, da lokalplanen er af en karakter, med et geografisk anvendelsesområde en kompleksitet og et omfang, der vurderes at have særlig interesse for offentligheden.

**Overtagelsespligt/Frafaldserklæring**
Lokalplanområdet ejes af kommunen, og en frafaldserklæring er derfor ikke nødvendig.

### Klima og resiliensvurdering

Der er foretaget en bæredygtighedsvurdering af lokalplanen i forhold til planens bæredygtige potentiale. Der er målt på fem bæredygtige hovedområder: Miljø, sociokulturel og funktionel kvalitet, teknik, proces og økonomi.

Der er målt på fem bæredygtige hovedområder: Miljø, sociokulturel og funktionel kvalitet, teknik, proces og økonomi. Hvert område er givet en værdi på en skala fra 1 til 3, hvor;1 betyder at lovgivningen overholdes, 2 betyder at der arbejdes med bæredygtige tiltag, og 3 betyder at det er ekstraordinært godt.
Inden for hovedområdet Miljø er der arbejdet med bæredygtige tiltag. En stor del af den eksisterende beplantning bevares, og gennem en beplantningsplan stilles der krav om hjemmehørende beplantning, der sikrer artsmangfoldigheden og har et begrænset plejeniveau. Lokalplanen giver mulighed for tæt-lav boligbebyggelse og etageboliger, som er en mere kompakt og bæredygtig boligform end parcelhuset. Bebyggelse skal opføres i træ, teglsten eller metalplader. Træ er et fornybart og relativt bæredygtigt materiale. Teglsten har et højt CO2-aftryk, men også en lang levetid og er vedligeholdelsesfrie. Det samme gælder for metalplader, der også kan genanvendes. Der stilles krav til en høj arkitektonisk kvalitet, hvilket kan bidrage til at forlænge bebyggelsens levetid.

Inden for hovedområdet Stina Lassen og funktionel kvalitet er der arbejdet med flere bæredygtige tiltag. Lokalplanområdet lægger sig ind i et eksisterende boligområde, hvor der er kort afstand til hverdagsfaciliteter. Udvikling af området øger udbuddet af mindre boliger på [adresse], hvor udbuddet i dag er lille i forhold til andre bydele. Det bidrager til at frigive flere større parcelhuse til nye børnefamilier. Boliger og offentlige formål blandes inden for lokalplanområdet, hvilket understøtter tendenser i samfundet, herunder bosætningsmønstre og mulighed for fællesskaber. Der arbejdes med centrale mødesteder inden for lokalplanområdet, som kan skabe grobund for fællesskab mellem forskellige borgergrupper. Stiforbindelserne og opholdsarealerne er til gavn for hele lokalområdet, og der sikres tryghed og tilgængelighed gennem belysning og belægning, ligesom eksisterende forbindelser bevares og styrkes. Bevaring af eksisterende beplantning bidrager til at skabe en grøn karakter helt fra starten. Daginstitutionen har desuden stor glæde af, at den eksisterende beplantning bevares, da det bidrager til oplevelses- og læringsrige legeomgivelser.

Inden for hovedområdet Teknik er der arbejdet begrænset med bæredygtige tiltag. Der sikres forbindelse på tværs af området og til omkringliggende områder. Der er stort fokus på tilgængelighed på stierne, da terrænet er stejlt og brugergruppen hovedsageligt er børn og seniorer. Der etableres fortov, fællesparkering og mulighed for elladestandere. Der er kort afstand til flere forskellige busstoppesteder og lokalplanområdet ligger i gåafstand til [adresse]. Der er mulighed for etablering af fjernvarme i lokalplanområdet.

Inden for hovedområdet Proces er der arbejdet begrænset med bæredygtige tiltag. Dagtilbudsledere har været involveret i daginstitutionens indretning og udnyttelse af udearealerne. De almene boligforeninger inddrages, og har mulighed for at komme med forslag til fællesskabende faciliteter og aktiviteter.

Inden for hovedområdet Økonomi er der arbejdet med bæredygtige tiltag. Der er arbejdet med minimering af CO2-aftryk samt anlægs- og vedligeholdelsesomkostninger i valg af materialer og arkitektur. Anvendelse af hjemmehørende beplantning med lavt plejeniveau er godt for driftsøkonomien. Udnyttelsen af arealet harmonerer med efterspørgslen på mindre boliger og fællesskabsorienterede boformer.

### Sagens videre forløb

Sagen skal behandles af Økonomiudvalget og Byrådet.

### Indstilling Teknik- og Miljødirektøren indstiller

**at** udvalget anbefaler over for byrådet, at forslag til lokalplan nr. 1423 og tillæg nr. 52 til Kommuneplan 2021-2033 vedtages og offentliggøres i otte uger.

### Beslutning

Anbefalet.

Agnes Pedersen og Alex Iversen var fraværende.